LAI CAHOLH LEI AH BOCHANMI PU SUI MAWNG A NUNNAK ALIAM – The Chinlung Post\nAugust 4, 2021 admin Local News 0\nLai Caholh lei Bochanmi Pu Sui Mawng a Nunnak a Liam. Nihin (August 4) zinglei sml. 3:30 hrawng ah Yangon ah Pu Sui Mawng a nunnak a liam. Pu Sui Mawng cu Rev. Dr. David Van Bik lehmi kan Lai Baibal Thiang Revised Edition tuahnak lei rian ah luhlinh in rian a ttuanmi Laica lei kan pa/kan u pakhat a si. Cu lawng si loin ramchung le ramleng Laimi cauk le\nMagazine tam u cu Pu Sui Mawng sin hin an phan i, anmah nih Layout Design suai, Edit le Print chuah tiang in ttuanvo a lakpiak tawn hna. Yangon ramtthen, Hlaing peng, Myahkanthar Housing ah an um i, caan zeimawzat oxygen he an thlop hnu ah a nunnak a liam hi a si. Pu Sui Mawng nih a nupi le a fale pahnih a taantak hna. The Chin Journal\nCDMers Thazaang Thawnter A Herh Rih. Nizaan ah an nuva in CDM a tuah mi hna chungkhar i an harhnak le hmailei ca an thinphannak facebook cahmai ah a hun kai ngai. CDM a tuah mi hna nih an harsatnak an chim tik ah micheu nih cun, “Nunnak a thap mi CDF hmanh an um lio ah mah te hna chim cu Laifa a si mi nih lo zong tah nan tuah cio.Rian zong tah nan țuan cio, ti hna an vun denchih hna. An harnak pin ah an lungzornak aa chapchin. CDM hi an thisen chuak in ral an do lo nain an chungkhar dihlak sining a thaap mi an si ve ti hi kan hmuhpiak hna awk a si.\nCDF he tahchunh in kan namneh hna awk a si hrimhrim lo. Anmah sining dihlak nih a phak tiang an tuah mi si ti philhpiak hna hlah usih. CDF, CDM tuah pin ah atu pulrai aa thuat tik ah ramleng um mi zong an rethei ngaingai, Anmah lawng rinh awk an țha lo. Laihlum um mi vialte i kan rian zong a si ve. A kan vengtu CDF kan dawt hna bantuk in an sining a thaap mi CDM a tuah mi chungkhar hna zong dawt philh hna hlah usih. An harsatnak hrawmpi hna usih. Khua khat cio ah a um mi CDM a tuah mi milu an tam lo. Khua khat cio in kan pawng i a um mi CDM hna an hnu in kan dirpi hna i an harnak kan hrawmpi hna ahcun an khuaruah a awng deuh lai.\nA DIK BAK. CDF HE TAHCHUN AWK AN TTHA BAK LO, AN THAAZAANG THAWNTER AHERH